stanford-oval/wikipedia huggingface dataset:
Matkavakuutus
Määräaikainen ja jatkuva matkavakuutus

Määräaikainen matkavakuutus ostetaan yleensä kun, matkustetaan kerran vuodessa ulkomaille ja vakuutus ostetaan jokaiselle matkalle erikseen. Määräaikainen matkavakuutus on edullisin vaihtoehto jos, matkustaa ulkomaille harvoin.
Jatkuva matkavakuutus on matkavakuutus joka, antaa matkustajalle pitkäaikaisen matkavakuuden. Jatkuvaa matkavakuutusta ei tarvitse uusia joka matka vaan se on voimassa ympäri vuoden.
Meriskorpionit

| Meriskorpionit |
| --- | --- |

 Ordovikikausi - Permikausi 460–251 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  †Meriskorpionit Eurypterida  Burmeister, 1843
Alalahkot
 †Stylonurina Diener, 1924  †Eurypterina Burmeister, 1843 
Katso myös
   Meriskorpionit Wikispeciesissä   Meriskorpionit Commonsissa 
Infobox OKNimi-testi OK: 
Meriskorpionit eli eurypteridit (Eurypterida) on esihistoriallinen niveljalkaisten vesieläinten ryhmä, joka eli 460–251 miljoonaa vuotta sitten paleotsooisella maailmankaudella. Ennen kalojen ilmestymistä ne olivat matalien vesien merkittävimpiä saalistajia. Niillä oli kuusi jalkaa, joista kaksi takimmaista olivat litistyneet melamaisiksi eviksi. Jotkin lajit, kuten Megalograptus,  pystyivät oleilemaan maalla vähän aikaa.
Useimmat lajit olivat alle 20 cm pitkiä, mutta meriskorpioneihin kuuluivat myös suurimmat tunnetut koskaan eläneet niveljalkaiset. Pterygotus-meriskorpionin pituus oli noin 160 cm.  Vuonna 2007 brittiläiset tutkijat löysivät saksalaisesta kaivoksesta Jaekelopterus rhenaniae-meriskorpionin fossiloituneen saksen, jonka pituus on 46 senttimetriä; tämän perusteella eläimen arvioitiin olleen jopa 2,5 metriä pitkä.
Meriskorpionit kuuluvat leukakoukullisten alajaksoon. Ennen ne yhdistettiin tikaripyrstöjen luokkaan nykyisten molukkirapujen kanssa, mutta nyttemmin niiden uskotaan olevan läheisempää sukua hämähäkkieläimille.
Metonin jakso (albumi)

| Metonin jakso Murena |
| --- | --- | --- |

Studioalbumin tiedot
 Äänitetty : tammikuu 2007, Kemi
 Julkaistu: 22. elokuuta 2007
 Tuottaja(t): Pasi Sipilä
 Tyylilaji: alternative metal, progressiivinen metalli, thrash metal
 Kesto: 42.09
 Levy-yhtiö: Ranka Recordings
Listasijoitukset
  Suomen virallinen lista: 37.
Murenan muut julkaisut
|   | Metonin jakso 2007 | Katoamispiste 2009 |
Metonin jakso on oululaisen metalliyhtye Murenan debyyttilevy. Se julkaistiin 22. elokuuta 2007.
Levyn piti alkuperäisten suunnitelmien mukaan ilmestyä jo vuoden 2007 huhtikuussa, mutta nauhoitusten venyminen ja kappaleiden viilailu aiheutti aikatauluun viivästyminen, jonka johdosta yhtye yhdessä levy-yhtiön kanssa päätti siirtää julkaisun keväästä syksyyn. Levy sijoittui julkaisuviikollaan Suomen listoilla sijalle 37.
Albumin nimi

Albumin nimi "Metonin jakso", johtuu muun muassa juutalaisessa kalenterissa käytetystä 19 vuoden pituisesta ajanjaksosta, jota myös kutsutaan nimellä "Metonin jakso". Ajatus lähti liikkeelle kun albumille mietittiin nimeä ja yhtyeen keskusteluissa tuli esiin termi "13. kuukausi". Tätä nimeä yhtye ei kuitenkaan halunnut käyttää albuminsa nimenä, koska Mokoma-yhtyeellä oli samaan suuntaan oleva, Viides vuodenaika -niminen EP. Murena kuitenkin lähti hakemaan tietoa 13. kuukaudesta ja esiin nousi albumin nykyinen nimi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Synty | 4.14 |  |  |  |  |  |  |  |
| 2. | Naula | 3.26 |  |  |  |  |  |  |  |
| 3. | Pirun kierre | 4.11 |  |  |  |  |  |  |  |
| 4. | Ruma kattaus | 3.17 |  |  |  |  |  |  |  |
| 5. | 771913 | 1.44 |  |  |  |  |  |  |  |
| 6. | Antimateriaa | 3.11 |  |  |  |  |  |  |  |
| 7. | Boner | 3.01 |  |  |  |  |  |  |  |
| 8. | Enkö minä saatana sanonut | 3.23 |  |  |  |  |  |  |  |
| 9. | Näinä päivinä | 3.54 |  |  |  |  |  |  |  |
| 10. | Tulehtunut vuosikymmen | 4.04 |  |  |  |  |  |  |  |
| 11. | Uni | 4.28 |  |  |  |  |  |  |  |
| 12. | 13. kuukausi | 3.16 |  |  |  |  |  |  |  |
Kokoonpano

Jarno Kangas – laulu, kitara
Antti Honka – rummut, taustalaulu
Joni Tanskala – kitara, taustalaulu
Marko Kangas – basso, taustalaulu
Arvostelut

Imperiumi.net:
Mesta.net:
Plaza.fi:
Rokkizine.fi:
Aiheesta muualla

Yhtyeen viralliset kotisivut (Arkistoitu – Internet Archive)
Murena: Metonin jakso Musiikkituottajat ry.
Michel Brière

Michel Brière (21. lokakuuta 1949 – 13. huhtikuuta 1971) oli NHL-jääkiekkoilija, joka joutui auto-onnettomuuteen tulokaskautensa jälkeen ja menehtyi tajuihinsa tulematta 11 kuukautta tapahtuman jälkeen.
Ura

Brière varattiin Pittsburgh Penguinsiin kolmannella varauskierroksella (numerolla 26 kaikkiaan) vuoden 1969 NHL-varaustilaisuudessa. Junioriurallaan Shawinigan Bruinsissa keskushyökkääjänä pelannut Brière teki 129 maalia ja keräsi 191 syöttöä (320 pistettä) 100 ottelussa. Pittsburghissa Brière saavutti tulokaskaudellaan 76 ottelussa 44 pistettä, liigan kaikista tulokaspelaajista kolmanneksi eniten. Kerätyt 32 syöttöpistettä olivat Penguins-pelaajista eniten. Pudotuspeleissä hän keräsi joukkueestaan eniten maaleja ja pisteitä viidellä maalillaan ja kahdeksalla pisteellään kymmenessä ottelussa. Pittsburgh taipui kuitenkin välierissä St. Louis Bluesille. Muutamaa viikkoa myöhemmin tulevia kesähäitään odottanut Brière ajoi Mercury Cougar -merkkisellä autollaan alkoholia nauttineena ulos tieltä kaksi ystäväänsä kyydissään, matkustajat selvisivät onnettomuudesta verrattain vaarattomin vammoin mutta kallonmurtuman saanut Brière kuljetettiin koomaan vaipuneena sairaalaan. Traagista kyllä, ambulanssi törmäsi matkalla nuoreen pyöräilijään Raymond Perreault'hon joka kuoli vammoihinsa. Neljästä aivoleikkauksesta huolimatta Brière ei enää herännyt koomasta ja kuoli 11 kuukautta myöhemmin sairaalassa keuhkokuumeeseen.
Michel Brière on Mario Lemieux'n ohella ainoa Penguins-pelaaja, jonka numero on jäädytetty. Numero jäädytettiin virallisesti vasta 2001. LHJMQ-juniorisarja nimesi vuonna 1972 perustetun arvokkaimman pelaajan palkintonsa Trophée Michel-Brière Brièren mukaan. Brière ei tosin itse koskaan pelannut sarjassa, mutta hänen junioriseuransa Shawningan Bruins oli liittynyt siihen perustajajäsenenä vuonna 1969.[lähde? ]
Miquelin piste

Euklidisessa geometriassa Miquelin piste on kolmioon liittyvä piste. Olkoot  D,E ja  F kolmion  ABC sivujen  BC,CA ja  AB pisteitä. Kolmioiden  AFE,BDF ja  CED ympäri piirretyt ympyrät leikkaavat toisensa samassa pisteessä. Tämä on kolmion  ABC Miquelin piste.
Michael Jackson’s Thriller

| Michael Jackson's Thriller |
| --- | --- |

Ohjaaja:  John Landis
Käsikirjoittaja:  John Landis Michael Jackson
Tuottaja:  George Folsey Jr.
Säveltäjä:  Michael Jackson
Kuvaaja:  Robert Paynter
Leikkaaja:  Malcolm Campbell
Pääosat:  Michael Jackson Ola Ray Vincent Price (ääni)
Valmistustiedot
Valmistusmaa:  Yhdysvallat
Tuotantoyhtiö:  Epic Records Vestron Music Video
Levittäjä:  Epic Records United International Pictures iTunes
Ensi-ilta:  2. joulukuuta 1983
Kesto:  14 min
Alkuperäiskieli:  englanti
Budjetti:  500 000 $
Aiheesta muualla
IMDb
AllMovie
Infobox OKVirheellinen NIMI-arvo: 
Michael Jackson's Thriller on John Landisin ohjaama ja yhdessä Jacksonin kanssa käsikirjoittama lyhytelokuva/musiikkivideo, joka julkaistiin 2. joulukuuta 1983. Guinness World Records on nimennyt videon kaikkien aikojen myydyimmäksi musiikkivideoksi ja sitä pidetään yleisesti maailman parhaana musiikkivideona.[lähde? ]
Michael Jamieson

| Mitalit> Maa:  Yhdistynyt kuningaskunta.Miesten uinti. Olympialaiset  | Mitalit> Maa:  Yhdistynyt kuningaskunta.Miesten uinti. Olympialaiset  | Mitalit> Maa:  Yhdistynyt kuningaskunta.Miesten uinti. Olympialaiset  | Maa:  Yhdistynyt kuningaskunta> Miesten uinti. |
| --- | --- | --- | --- |
|  Hopeaa | Lontoo 2012 | 200 m rintauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Istanbul 2012 | 200 m rintauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Hopeaa | Herning 2013 | 200 m rintauinti |  |
|  Pronssia | Szczecin 2011 | 200 m rintauinti |  |
Maa:  Skotlanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Delhi 2010 | 200 m rintauinti |  |
|  Hopeaa | Glasgow 2014 | 200 m rintauinti |  |
Michael Jamieson (s. 5. elokuuta 1988 Glasgow, Skotlanti) on brittiläinen uimari ja olympiamitalisti. Hän kilpailee pääasiassa 200 metrin rintauinnissa.
Jamieson voitti 200 metrin rintauinnista olympiahopeaa vuoden 2012 kesäolympialaisista Lontoosta. Lyhyen radan MM-kilpailuista Jamieson on voittanut myös yhden hopean, vuodelta 2012 Istanbulista 200 metrin rintauinnista. Lyhyen radan EM-kilpailuista hänellä on yksi hopea vuodelta 2013 ja yksi pronssi vuodelta 2013. Jamieson on osallistunut yksiin kesäolympialaisiin.
Kansainyhteisön kisoissa Jamieson edustaa Skotlantia. Hän on voittanut kisoista kaksi hopeamitalia, vuodelta 2010 Delhistä ja vuodelta 2014 hänen kotikaupungistaan Glasgow'sta. Molemmat mitalit tulivat 200 metrin rintauinnista.
Jamieson on 186 senttimetriä pitkä ja painaa 81 kilogrammaa. Hän edustaa seuratasolla Edinburgh Universityä.
Käännös suomeksi
Matkijalintu (sarjakuvahahmo)

| Matkijalintu |
| --- | --- |
 Matkijalintu
Luoja(t):  Gerry Conway ja Barry Windsor-Smith
Kustantamo:  Marvel
Ensiesiintyminen:  Astonishing Tales #6
Henkilötiedot
Oikea nimi:  Barbara "Bobbi" Morse-Barton
Status:  Aktiivinen
Pituus:  175 cm
Paino:  61 kg
Ryhmäsidokset:  Kostajat
Edelliset ryhmäsidokset:  Ei ole
Henkilöllisyydet:  Ei ole
Voimat:  Huippuunsa harjoitettu atleetti ja voimistelija, taitava lähitaistelija, asiantuntija taistelusauvojen käytössä
Suhteet
Sukulaiset:  Clint Barton (aviomies)
Matkijalintu (engl. Mockingbird), oikealta nimeltään Barbara "Bobbi" Morse-Barton, on Marvel-kustantamon luoma supersankaritar. Matkijalinnun loivat Gerry Conway ja Barry Windsor-Smith, ja hän esiintyi ensimmäisen kerran yhdysvaltalaisessa Astonishing Tales -lehdessä #6 vuonna 1971.
Supervoimat, aseet ja erityistaidot

Matkijalintu on huippuunsa koulutettu atleetti ja äärimmäisen taitava kamppailulajeissa. Hän käyttää pääasiassa aseinaan kahta teräksistä taistelukeppiä, jotka hän voi napsauttaa toisiinsa kiinni yhdeksi taistelusauvaksi. Matkijalinnulla on koodinimensä tapaan hermoja raastava tapa solvata vastustajiaan – aivan kuten Hämähäkkimiehelläkin.
Midjourney

| Midjourney |
| --- | --- |


Kehittäjä:  Midjourney Inc
Kehityshistoria
Kehitysversio:  Beta / 12. heinäkuuta 2022
Tiedot
Ohjelmistotyyppi:  kuvageneraattori
Alusta:  selain
Aiheesta muualla
Verkkosivusto
Midjourney on Midjourney Inc.:n kehittämä tekoälypohjainen kuvagenerointimalli. Midjourneyn avoin betaversio julkaistiin 12. heinäkuuta 2022, vakaata versiota ei ole vielä julkaistu. Midjourneyn tärkeimmät kilpailijat ovat DALL-E ja Stable Diffusion.
Maaliskuusta 2023 alkaen Midjourney ei piirrä kuvia Xi Jinpingistä. Syynä tähän on kehittäjien pelko Kiinan sensuurista.
Michael Boogerd

Michael Boogerd
Michael Boogerd
Michael Boogerd (s. 28. toukokuuta 1972 Haag) on alankomaalainen ammattipyöräilijä, joka lopetti uransa kauden 2007 jälkeen. Hän saavutti suurimmat menestyksensä yhden päivän klassikoissa, joissa tuli tunnetuksi ”ikuisena kakkosena”.
Boogerd ajoi koko vuonna 1994 alkaneen ammattilaisuransa samassa tallissa, joka tunnettiin hänen debyyttikaudellaan nimellä Word Perfect, vuonna 1995 nimi oli Novell ja vuodesta 1996 alkaen Rabobank. Boogerd voitti vuonna 1999 sekä Pariisi–Nizza-ajon että Amstel Gold Racen. Ranskan ympäriajossa hän voitti etapin vuosina 1996 ja 2002; hänen paras kokonaissijoituksensa Tourilla on viides tila vuodelta 1998.
Vuonna 2013 Boogerd myönsi käyttäneensä dopingia uransa aikana vuosina 1997–2007. Hän kertoi käyttäneensä epo-hormonia, kortisonia ja verensiirtoja.
Saavutuksia

1. Ranskan ympäriajo, 6. etappi
1. Alankomaiden maantiepyöräilymestaruuskilpailu
4. Dauphiné Libéré, kokonaiskilpailu
16. Ranskan ympäriajo, kokonaiskilpailu
1. Alankomaiden maantiepyöräilymestaruuskilpailu
1. Settimana Catalana, kokonaiskilpailu
2. Giro di Lombardia
4. Amstel Gold Race
4. Baskimaan ympäriajo, kokonaiskilpailu
5. Ranskan ympäriajo, kokonaiskilpailu
5. Liège-Bastogne-Liège
6. Maantieajon MM-kilpailu
1. Pariisi-Nizza
1. Giro dell'Emilia
1. Amstal Gold Race
1. Milano-Vignola
1. Baskimaan ympäriajo, etappi 5A
2. Liège-Bastogne-Liège
2. Settimana Catalana, kokonaiskilpailu
2. Maailmancup, kokonaiskilpailu
2. UCI maailmanranking
5. La Flèche Wallonne
6. Züri-Metzgete
14. MM-kilpailut
1. Tirreno-Adriatico, 7. etappi
2. Amstal Gold Race
11. MM-kilpailut
1. Settimana Catalana, kokonaiskilpailu
1. Brabantse Pijl
1. Baskimaan ympäriajo, pistekilpailu
3. Tirreno-Adriatico, kokonaiskilpailu + 7. etapin voitto
3. Giro di Lombardia
5. Liège-Bastogne-Liège
10. Ranskan ympäriajo, kokonaiskilpailu
1. Alankomaiden ympäriajo, etappi 6
3. Amstel Gold Race
4. Baskimaan ympäriajo, kokonaiskilpailu
6. Giro di Lombardia
12. Ranskan ympäriajo, kokonaiskilpailu + 16. etapin voitto
17. Italian ympäriajo, kokonaiskilpailu
1. Brabantse Pijl
2. Amstel Gold Race
2. Maailmancup, kokonaiskilpailu
3. Liège-Bastogne-Liège
4. Züri-Metzgete
4. Tirreno-Adriatico, kokonaiskilpailu
5. Maantieajon MM-kilpailut
2. Amstel Gold Race
2. Liège-Bastogne-Liège
2. Giro di Lombardia
6. Tirreno-Adriatico, kokonaiskilpailu
7. Maantieajon MM-kilpailu
2. Amstel Gold Race
3. Liège-Bastogne-Liège
1. Alankomaiden maantiepyöräilymestaruuskilpailu
3. Amstel Gold Race
4. Züri-Metzgete
5. Liège-Bastogne-Liège
5. Tirreno-Adriatico, kokonaiskilpailu
8. Giro di Lombardia
14. Ranskan ympäriajo, kokonaiskilpailu
5. Amstel Gold Race
6. Liège-Bastogne-Liège
12. Ranskan ympäriajo, kokonaiskilpailu
12. Maantieajon MM-kilpailu
Aiheesta muualla

Virallinen nettisivu (Arkistoitu – Internet Archive) (hollanniksi)
Melancholy Beast

| Melancholy Beast Pyramaze |
| --- | --- | --- |

Studioalbumin tiedot
 Äänitetty : Hansen Studio, Tanska
 Julkaistu: 2004
 Tuottaja(t): Jacob Hansen ja Pyramaze
 Tyylilaji: power metal
 Kesto: 55.24
 Levy-yhtiö: Nightmare Records Massacre Records
Pyramazen muut julkaisut
|   | Melancholy Beast 2004 | Legend of the Bone Carver 2006 |
Melancholy Beast on Pyramaze-nimisen power metal -yhtyeen debyyttialbumi vuodelta 2004.
Kappaleet

Sleepy Hollow – 6.11
Forsaken Kingdom – 5.27
Melancholy Beast – 6.11
The Journey – 5.47
Until We Fade Away – 4.36
Legend – 7.11
Mighty Abyss – 8.03
The Nature of Triumph – 0.50
Power of Imagination – 6.29
The Wizard – 4.38 (Japanin bonusraita)
Kokoonpano

Lance King − laulu
Michael Kammeyer − kitara
Niels Kvist − basso
Morten Gade Sørensen − rummut
Jonah Weingarten − kosketinsoittimet
Arvostelut

Imperiumi: 8½/10
The Metal Crypt: 4.35/5
Aiheesta muualla

Melancholy Beast Discogsissa. (englanniksi)
Albumi Melancholy Beast Encyclopaedia Metallum -sivustolla (englanniksi)
Miskolc-Avasin televisiotorni

Miskolc-Avasin televisiotorni
Miskolc-Avasin televisiotorni (puhekielellä Avasi kilátó) on Miklós Hóferin ja György Vörösin suunnittelema näköalatasanteellinen televisiotorni, joka sijaitsee Unkarissa Miskolcin kaupungin korkeimmalla kohdalla eli Avas-mäellä 104 m kaupungin yläpuolella. Tornin korkeus on 72 m. Torni valmistui vuonna 1966, ja se korvasi aiemman puisen näköalatornin, joka tuhoutui Unkarin kansannousussa. Ensimmäinen paikalla ollut näköalatorni rakennettiin 1900-luvun alussa.
Aiheesta muualla

http://www.dxradio-ffm.de/HNG_Miskolc.jpg (Arkistoitu – Internet Archive)
http://skyscraperpage.com/diagrams/?b56826
Mercedes Lackey

Lackey vuoden 2008 CONvergence-tapahtumassa.
Mercedes Lackey (myös Misty Lackey, s. 24. kesäkuuta 1950) on tuottelias yhdysvaltalainen fantasiakirjailija. Useimmat hänen teoksistaan sijoittuvat Velgarth-nimiseen mielikuvitusmaailmaan.
Varhaisemmat Velgarth-romaanit Lackey kirjoitti yksin, mutta myöhemmissä hän on tehnyt yhteistyötä kuvittaja Larry Dixonin kanssa. Lackey ja Dixon ovat olleet naimisissa vuodesta 1992 lähtien. Lackey on tehnyt yhteistyötä muun muassa Marion Zimmer Bradleyn ja Andre Nortonin kanssa.
Osa Lackeyn Velgarthiin sijoittuvista kirjatrilogioista seuraa aikajärjestyksessä toisiaan; kaikkiaan teokset kattavat yli 3 000 vuoden ajanjakson. Kirjailija on tunnettu folkmusiikin harrastaja.
Melodi Grand Prix 1973

| Eurovision laulukilpailu 1973  Norjan euroviisukarsinta> Melodi Grand Prix 1973 |
| --- | --- |
Päivämäärä:  17. helmikuuta 1973
Tapahtumapaikat:  Chateau Neuf, Oslo
Juontaja(t):  Vidar Lønn-Arnesen
Kapellimestari:  Roy Hellvin (pieni orkesteri) Egil Monn-Iversen (suuri orkesteri)
Valintamenetelmä:  maallikkoraati
Voittaja:  Ola Neegaard, Gro Anita Schønn, Stein Ingebrigtsen & Inger Lise Rypdal/Bendik Singers ”Å for et spill”
Norja Eurovision laulukilpailussa Virallinen verkkosivusto 
 ◄ 1972  1974 ► 
Melodi Grand Prix 1973 oli Norjassa järjestetty laulukilpailu, jossa valittiin Norjan edustaja vuoden 1973 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 191 kappaletta. Niistä raati, johon kuuluivat Finn Eriksen, Tor Hultin ja Sigurd Jansen, valitsi viisi finaaliin. Finaali pidettiin 17. helmikuuta Chateau Neuf -rakennuksessa Oslossa. Finaalissa jokainen kappale esitettiin kahdesti, pienen ja suuren orkesterin säestyksellä ja eri esittäjien esittämänä. Voittajan valitsi 14-henkinen maallikkoraati, jonka jäsenistä kukin antoi jokaiselle kappaleelle arvosanan välillä 1-5. Kilpailun voitti kappale "Å for et spill", jonka karsinnassa esittivät kvartetti Ola Neegaard, Gro Anita Schønn, Stein Ingebrigtsen & Inger Lise Rypdal sekä lauluyhtye Bendik Singers. Kansainväliseen Eurovision laulukilpailuun kappaleen esittäjäksi valittiin Bendik Singers ja voittokappale käännettiin englanniksi nimellä "It's Just a Game".
Tulos

| Numero | Artisti> Pieni orkesteri | Artisti> Suuri orkesteri | Kappale | Lauluntekijä(t) | Pisteet | Sija |
| --- | --- | --- | --- | --- | --- | --- |
| 1 | Gro Anita Schønn | Stein Ingebrigtsen | "Rett deg opp" | Bernt Erik Tylden, Kjellaug Hopsnes | 29 | 5 |
| 2 | Anne-Karine Strøm | Benny Borg | "Det var jo sant" | Ivar Børsum | 40 | 2 |
| 3 | Ellen Nikolaysen | Anne Lise Gjøstøl | "Om du kunne" | Rolf Nord, Rachel Nord | 40 | 2 |
| 4 | Ola Neegaard, Gro Anita Schønn, Stein Ingebrigtsen & Inger Lise Rypdal | Bendik Singers | "Å for et spill" | Arne Bendiksen | 43 | 1 |
| 5 | Lillian Harriet | Inger Lise Rypdal | "Alternativ" | Torbjørn Daleng, Gerd Johansen | 36 | 4 |
Michael Praphon Chaicharoen

Michael Praphon Chaicharoen (7. toukokuuta 1930 – 20. toukokuuta 2003) oli thaimaalainen roomalaiskatolinen piispa. Hän liittyi salesiaaneihin 24. helmikuuta 1949 ja sai pappisvihkimyksen 11. helmikuuta 1960. Hänet nimitettiin 21. kesäkuuta 1988 Surat Thanin hiippakunnan johtoon, ja piispaksi vihkiminen seurasi 24. syyskuuta. Pääkonsekraattorina toimi Pietro Luigi Carretto, jota avustivat Alberto Tricarico ja Michael Michai Kitbunchu.
Praphon Chaicharoen kuoli 73-vuotiaana virassa.
Miskolc (seutukunta)

| Miskolc (seutukunta) |
| --- | --- |
Alue:  Pohjois-Unkari
Lääni:  Borsod-Abaúj-Zemplén
Pinta-ala:  
 – Kokonaispinta-ala:  1 058 km²
Väkiluku (2011):  263 658
 – Väestötiheys:  262 as./km²
Infobox OKVirheellinen NIMI-arvo: 
Miskolc on seutukunta Pohjois-Unkarissa Borsod-Abaúj-Zemplénin läänissä. Seutukunnan keskuspaikka on Miskolc. Seutukunta koostuu 40 siirtokunnasta, joista seitsemän kaupunkia, kaksi isompaa kylää ja 31 pienempää kylää.
Asutuskeskukset

| 0 | 1 | 2 | 3 |
| --- | --- | --- | --- |
|  Alacska  Alsózsolca  Arnót  Berzék  Bőcs  Bükkaranyos  Bükkszentkereszt  Emőd  Felsőzsolca  Gesztely |  Harsány  Hernádkak  Hernádnémeti  Kisgyőr  Kistokaj  Kondó  Köröm  Mályi  Miskolc  Muhi |  Nyékládháza  Onga  Ónod  Parasznya  Radostyán  Répáshuta  Sajóbábony  Sajóecseg  Sajóhídvég  Sajókápolna |  Sajókeresztúr  Sajólád  Sajólászlófalva  Sajópálfala  Sajópetri  Sajósenye  Sajószentpéter  Sajóvámos  Szirmabesenyő  Varbó |
Melodi Grand Prix 1972

| Eurovision laulukilpailu 1972  Norjan euroviisukarsinta> Melodi Grand Prix 1972 |
| --- | --- |
Päivämäärä:  19. helmikuuta 1972
Tapahtumapaikat:  NRK:n studio 1, Oslo
Juontaja(t):  Vidar Lønn-Arnesen
Kapellimestari:  Kjell Halvorsen (pieni orkesteri) Egil Monn-Iversen (suuri orkesteri)
Valintamenetelmä:  maallikkoraati
Voittaja:  Hanne Krogh/Grethe Kausland & Benny Borg ”Småting”
Norja Eurovision laulukilpailussa Virallinen verkkosivusto 
 ◄ 1971  1973 ► 
Melodi Grand Prix 1972 oli Norjassa järjestetty laulukilpailu, jossa valittiin Norjan edustaja vuoden 1972 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 175 kappaletta. Niistä raati, johon kuuluivat Sigurd Jansen, Benny Borg ja Terje Rypdal valitsi viisi finaaliin. Finaali pidettiin 19. helmikuuta Norjan yleisradioyhtiö NRK:n studiossa Oslossa. Finaalissa jokainen kappale esitettiin kahdesti, pienen ja suuren orkesterin säestyksellä ja eri esittäjien esittämänä. Voittajan valitsi 14-henkinen maallikkoraati, jonka jäsenistä kukin antoi jokaiselle kappaleella arvosanan välillä 1-5. Kilpailun voitti kappale "Småting", jonka karsinnassa esittivät Hanne Krogh ja duo Grethe Kausland & Benny Borg. Heistä Grethe Kausland & Benny Borg valittiin kappaleen esittäjiksi kansainväliseen Eurovision laulukilpailuun.
Tulos

| Numero | Artisti> Pieni orkesteri | Artisti> Suuri orkesteri | Kappale | Lauluntekijä(t) | Pisteet | Sija |
| --- | --- | --- | --- | --- | --- | --- |
| 1 | Anita Hegerland | Gro Anita Schønn | "Happy hippie" | Arne Hagen | 38 | 3 |
| 2 | Inger Lise Rypdal | Kirsti Sparboe | "Lillebror" | Ivar Børsum | 40 | 2 |
| 3 | Hanne Krogh | Grethe Kausland & Benny Borg | "Småting" | Kåre Grøttum, Ivar Børsum | 43 | 1 |
| 4 | Ellen Nikolaysen | Anne-Karine Strøm | "Håp" | Hans M. Borchgrevink | 33 | 4 |
| 5 | Eli Tanja | Jan Erik Berntsen | "Et hus på landet" | Tor Arne Johnsen | 30 | 5 |
Michael Rackl

Michael Rackl
Michael Rackl (31. lokakuuta 1883 – 5. toukokuuta 1948) oli saksalainen roomalaiskatolinen piispa. Hänet vihittiin papiksi Eichstättin hiippakuntaan 29. kesäkuuta 1909 ja nimitettiin sen piispaksi 4. marraskuuta 1935. Piispaksi vihkiminen seurasi 21. joulukuuta. Pääkonsekraattorina toimi Konrad von Preysing Lichtenegg-Moos.
Rackl kuoli 64-vuotiaana virassa.
Mirdat V

Mirdat V (georg. მირდატ V, nimen latinisoitu muoto Mithridates) oli Iberian (paikallisesti Kartlin eli itäisen Georgian) kuningas Khosroiani-dynastiasta. Hän hallitsi keskiaikaisen georgialaisen kirjallisen perinteen mukaan 12 vuoden ajan vuosina 435–447 (per Cyril Toumanoff).
Mirdat oli kuningas Artšilin poika ja seuraaja. Georgialaiset kronikat ylistävät Mirdatia tämän hurskaudesta, mutteivät kerro lainkaan yksityiskohtia hänen hallinnostaan. Hän oli naimisissa Sagdukhtin, Gardmanin mihranidiprinssi Barzabodin tyttären kanssa. Hän oli seuraajansa Vakhtang I:n isä.